PolyAgent/wiki_georgian_en_parallel_20231101 huggingface dataset:
იქინჯი-ალხასავა

იქინჯი-ალხასავა — სოფელი აზერბაიჯანში, გოქჩაის რაიონში.
რესურსები ინტერნეტში
გოქჩაის რაიონის სოფლები
ყალადარასი

ყალადარასი — სოფელი აზერბაიჯანში, შემახის რაიონში.
რესურსები ინტერნეტში
შემახის რაიონის სოფლები
ხორხელის ეკლესია

ხორხელის ეკლესია — ეკლესია ახმეტის მუნიციპალიტეტის სოფელ ხორხელში, დგას სოფლის აღმოსავლეთით 150 მეტრზე. განეკუთვნება გვიანდელ შუა საუკუნეებს.
ეკლესია დარბაზულია (6,1 X 3,9 მ), უაფსიდო, ნაგებია მოზრდილი ზომის რიყის ქვით. წყობა ირეგულარულია. კედლები შიგნით და გარეთ მობათქაშებულია. ძეგლი დაზიანებულია: სახურავზე აყრილია კრამიტი, თითქმის მთლიანადაა ჩამოშლილი ლავგარდანი, კედლებს აქა-იქ საპირე წყობის ზედა ნაწილი აკლიათ. ეკლესიას შესასვლელი დასავლეთიდან აქვს. კარი სწორკუთხაა. აღმოსავლეთ კედლის ღერძზე პატარა სამკუთხა სარკმელია გაჭრილი. თითო სწორკუთხა სარკმელია დასავლეთ და სამხრეთ კედლებში, სამხრეთ და ჩრდილოეთ კედლების აღმოსავლეთ კიდეში კი, თითო პატარა სწორკუთხა ნიშია. აღმოსავლეთ კედელს, მთელ სიგრძეზე, ფართო საფეხური გასდევს, რომლის შუაში რიყის ქვით ნაგები ტრაპეზი დგას. შიგნით ეკლესიას კვერცხისებრი სხმული კამარა ხურავს. ფასადები დასრულებული ყოფილა რიყის ქვით ნაწყობი ერთსაფეხურიანი ლავგარდნით.
ლიტერატურა
ახმეტის მუნიციპალიტეტის ტაძრები
ტრირ-ზაარბურგის რაიონი

ტრირ-ზაარბურგის რაიონი — რაიონი გერმანიაში. რაიონის ცენტრი — ქალაქი ტრირი. რაიონი შედის რაინლანდ-პფალცის ფედერალურ მხარეში. იკავებს 1.091 კვ. კმ. ფართობს. მოსახლეობა შეადგენს 139 821 ადამიანს. მოსახლეობის სიმჭიდროვე — 128 ადამიანი/კვ.კმ-ზე. რაიონის ოფიციალური კოდი — 07 2 35.
რესურსები ინტერნეტში
www.trier-saarburg.de ოფიციალური საიტი
რაინლანდ-პფალცის რაიონები
Red Bull

Red Bull
რედ ბული (Red Bull) — ენერგეტინული სასმელი. აწარმოებს ავსტრიული კომპანია Red Bull GmbH, რომელიც 1987 წელს შეიქმნა. შედგება კოფეინისგან, ტაურინისგან, საქაროზისგან, გლუკოზისგან, B ვიტამინებისგან და წყლისგან.
რესურსები ინტერნეტში
Krating Daeng (Thai Red Bull):
Red Bull Energy Drink
Red Bull's Total Marketing—slideshow by Der Spiegel
სქოლიო
ენერგეტიკული სასმელები
ნოქალაქევის არქეოლოგიური მუზეუმ-ნაკრძალი

ნოქალაქევის არქეოლოგიური მუზეუმ-ნაკრძალი
პარმენ ზაქარაიას სახელობის ნოქალაქევის არქეოლოგიური მუზეუმ-ნაკრძალი — მუზეუმ-ნაკრძალი საქართველოში. დაფუძნდა 1979 წელს, მოიცავს ადრეული შუა საუკუნეების საქართველოს ერთ-ერთ უმნიშვნელოვანეს ძეგლს — ნოქალაქევი (ციხე-გოჯი, არქეოპოლისი).
ნოქალაქევის ყველაზე ადრეული არქეოლოგიური ფენები და აქ აღმოჩენილი ნივთები თარიღდება ძვ. წ. VIII-VII საუკუნეებით. მათ შორისაა: სხვადასხვა ცხოველთა (ცხვარი, ღორი, ცხენი) კერამიკული ქანდაკებები, ძვ. წ. VI-IV საუკუნეების ფენებიდან გამოვლენილი როგორც ადგილობრივი წარმოების, ასევე იმპორტული თიხის ჭურჭელი (ამფორები), ელინისტური ხანის (ძვ. წ. III-I სს.) ორმოსამარხები და ქვევრსამარხები მდიდრული სამარხეული ინვენტარით:ოქროს, ვერცხლის, ბრინჯაოს, მინისა და პასტის მძივები, ბეჭდები, საყურეები, სასაფეთქლეები, სამაჯურები და სხვა.
ნაქალაქარის ტერიტორიაზე გამოვლენილია აგრეთვე საერო არქიტექტურის ნიმუშები (სასახლეები, აბანოები), წყალსაცავი, გვირაბი და სხვა სახის სამეურნეო თუ საფორტიფიკაციო ნაგებობები. ნაქალაქარის ტერიტორიაზე აღმოჩენილია XVI-XVIII სს-ის მცირე ზომის სასახლე, ძველ გალავნებზე და კოშკებზე შედარებით ახალი სამშენებლო ფენებიც. მუზეუმ-ნაკრძალის ფონდებში დაცულია 3450 ექსპონატი. ციხე-გოჯის ტერიტორიაზე მდებარეობს სამეგრელოს და ზემო სვანეთის მხარის ტერიტორიაზე ერთ-ერთი უძველესი ქრისტიანული ტაძარი ორმოცი წმინდა მოწამის სახელობის ეკლესია - VI საუკუნის პირველი ნახევარი.
მუზეუმი მუშაობს ყოველდღე, ორშაბათის გარდა, 10-დან 18 საათამდე.
ფოტოგალერეა
რესურსები ინტერნეტში
ნოქალაქევის არქეოლოგიური მუზეუმი
ნოქალაქევის არქეოლოგიური მუზეუმ-ნაკრძალი
სენაკის მუნიციპალიტეტის მუზეუმები
Crassispira incrassata

Crassispira incrassata, common name the thickened pleurotoma, is a species of sea snail, a marine gastropod mollusk in the family Pseudomelatomidae.
ITIS considers Crassispira bottae a synonym of Crassispira incrassata McLean confirmed that Pleurotoma bottae was a synonym of Crassispira incrassata The radula and the morphology was studied by Kantor et al. in 1997
Description
The length of the shell varies between 30 mm and 50 mm.
The shell is acuminately pyramidal, thick, blackish. The whorls are obsoletely keeled near the suture, keel interrupted, longitudinally ribbed beneath, ribs grained and crossed with raised lines. The outer lip is thickened near the edge. The sinus is broad. The siphonal canal is short.
Distribution
This marine species occurs from the Sea of Cortez, Western Mexico to Ecuador
References
G.B. Sowberby I. Proc. Geol. Soc., 1833, p. 137
External links
incrassata
Gastropods described in 1834
Typhlodaphne translucida

Typhlodaphne translucida — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
პაველ პავლიკოვსკი

პაველ პავლიკოვსკი
პაველ ალექსანდერ პავლიკოვსკი (პოლ. Paweł Aleksander Pawlikowski; დ. 15 სექტემბერი, 1957, ვარშავა, პოლონეთი) — პოლონელი კინორეჟისორი. ცხოვრობს და მუშაობს გაერთიანებულ სამეფოში. აღიარება მოიპოვა დოკუმენტური (1990-იანები) და მხატვრული ფილმებით, მათ შორის „ჩემი სიყვარულის ზაფხული“. მისმა ფილმმა, „იდა“, 2015 წელს ოსკარი მოიპოვა საუკეთესო უცხოური ფილმის კატეგორიაში. 2018 წელს პავლიკოვსკიმ კანის კინოფესტივალზე საუკეთესო რეჟისორის პრიზი დაიმსახურა თავისი ფილმისთვის „ცივი ომი“.
ადრეული ცხოვრება
პავლიკოვსკი 1957 წლის 15 სექტემბერს ნახევრად ებრაელების ოჯახში დაიბადა (მამის მხრიდან მისი ბებია აუშვიცის საკონცენტრაციო ბანაკში დაიღუპა). მან თავისი ბავშვობის უმეტესი ნაწილი ვარშავაში გაატარა. 1971 წელს, მისი მშობლების განქორწინების შემდეგ, პავლიკოვსკიმ პოლონეთი დატოვა და დედამისთან ერთად ინგლისში გადავიდა. ოქსფორდის უნივერსიტეტში ლიტერატურისა და ფილოსოფიის სწავლის შემდგომ პავლიკოვსკი კინემატოგრაფით დაინტერესდა.
კინო-კარიერა
1980-იანებში პავლიკოვსკიმ ბრიტანულ სატელევიზიო სივრცეში დაიწყო მუშაობა. მისი ადრეული დოკუმენტური ფილმებიდან რამდენიმე BBC-ს მიერ იყო დაფინანსებული, მათ შორის არის „მოსკოვიდან პიეტუშკამდე“ (1990), რომელიც რუსი მწერლისა და სატირიკოსის, ვენედიქტ იეროფიევის შესახებ მოგვითხობს.
პავლიკოვსკიმ 2000 წელს თავისი პირველი სრულმეტრაჟიანი ფილმი გამოუშვა, სახელწოდებით „ბოლო იმედი“. 2004 წელს მან შემდეგი ფილმი „ჩემი სიყვარულის ზაფხული“ იორკშირში მცხოვრებ ორ გოგოს შორის არსებულ რომანტიკულ ურთიერთობაზე გადაიღო. ფილმს 2005 წელს ალექსანდერ კორდას ჯილდო გადაეცა საუკეთესო ბრიტანული ფილმისთვის.
2006 წელს მის ცოლს სიმსივნის დიაგნოზი დაუსვეს. რამდენიმე თვეში ის გარდაიცვალა, ხოლო პავლიკოვსკი კინემატოგრაფს ხუთი წლის განმავლობაში არ დაბრუნებია. დაბრუნების შემდეგ მან ფსიქოლოგიური თრილერი გადაიღო, სახელწოდებით „ქალი მეხუთე რაიონიდან“ (2011). ფილმმა პოზიტიური შეფასებები დაიმსახურა. 2013 წელს გამოუშვა „იდა“, ფილმი გვიყვება კათოლიკე მონაზვნის ისტორიას, რომელიც იგებს, რომ იგი ებრაელია. „იდა“ პირველი პოლონური ფილმია, რომელმაც ოსკარი მოიპოვა საუკეთესო უცხოური ფილმის კატეგორიაში (2015).
2018 წელს გამოვიდა „ცივი ომი“, რომელიც შთაგონებული იყო მისი მშობლების ურთიერთობით. ფილმი საზოგადოებამ და კრიტიკოსებმა კარგად მიიღეს, ხოლო პავლიკოვსკი კანის კინოფესტივალზე საუკეთესო რეჟისორად დაასახელეს.
ფილმოგრაფია
რესურსები ინტერნეტში
Criterion პაველ პავლიკოვსკის ფილმების შესახებ
პავლიკოვსკის შესახებ
პავლიკოვსკი IMDB-ზე
პაველ პავლიკოვსკის ინტერვიუ The Guardian-თან
სქოლიო
პოლონელი კინორეჟისორები
დაბადებული 15 სექტემბერი
დაბადებული 1957
პოლონელი ტელერეჟისორები
ბრიტანელი კინორეჟისორები
ბრიტანელი ტელერეჟისორები
Lasioglossum woodsi

Lasioglossum woodsi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1910 წელს.
იხილეთ აგრეთვე
Lasioglossum-ის სახეობების სია
სქოლიო
woodsi
იოანე სკილიცე

იოანე სკილიცე (დ. დაახლ. 1040 — გ. 1101 წლის შემდეგ) — XI საუკუნის ბიზანტიელი ისტორიკოსი, ალექსი კომნენოსის წარჩინებული მოხელე. მისი მთავარი ნაშრომია „ისტორიის მიმოხილვა“, რომელიც მოიცავს პერიოდს ნიკიფორე I-ის გარდაცვალებიდან (811) მიხეილ VI-ის დამხობამდე (1057). ეს ნაშრომი წარმოადგენს თეოფანე აღმსარებლის მატიანეს გაგრძელებას. არსებობს „ისტორიის მიმოხილვის“ გაგრძელებაც, მიყვანილი 1079 წლამდე, რომელიც ხშირად იოანე სკილიცეს მიეწერება.
იოანე სკილიცეს ნამუშევარი გამოიყენა გიორგი კედრენემ.
მადრიდის სკილიცე
იოანეს მთავარი ნაწარმოებია ე. წ. „მადრიდის სკილიცე“, რომელიც XVIII საუკუნეში აღმოაჩინეს ესპანეთის ეროვნულ ბიბლიოთეკაში სათაურით „ბიზანტიის იმპერატორების ისტორია კონსტანტინოპოლში 811-დან 1057 წლამდე, დაწერილი კურაპალატ იოანე სკილიცეს მიერ“. მისი დათარიღება დავის საგანია პალეოგრაფ-ბიზანტიოლოგებს შორის. ერთი ვერსიით იგი დაწერილია XIII საუკუნის შუა ხანებში ან მეორე ნახევარში, მეორეთი — XII–XIII საუკუნეების მიჯნაზე. 1970-იანი წლების ბოლოს, ნ. უილსონმა ხელწერის იდენტიფიკაციის საფუძველზე ხელნაწერი დაათარიღა XII საუკუნის შუა ხანებით და დაამტკიცა მისი სამხრეთიტალიური წარმოშობა. შესაძლოა იგი შედგენილია პალერმოს სასახლეში, იმპერატორისადმი ნაბოძები თვით სკილიცეს ორიგინალის ასლზე დაყრდნობით, რომელიც შეიქმნა 1158 წელს ჰენრიკუს არისტიპუსისათვის — სიცილიის სამეფოს ელჩისა და პალერმოს ცნობილი ინტელექტუალისათვის.
ხელნაწერში გამოსახულია 574 მინიატიურა, 100-მდე მათგანი კი დაკარგულია. „მადრიდის სკილიცე“ ბიზანტიური ისტორიული მინიატიურის ერთ-ერთ უმნიშვნელოვანეს ძეგლად ითვლება და წარმოადგენს ბიზანტიის ვიზუალიზაციის ფასდაუდებელ ძირითად წყაროს.
ლიტერატურა
Text: The Thurn edition supersedes the much older one by Migne, below. A popular edition is being prepared for Kanakis books (with parallel Modern Greek "translation") and a facsimile edition of the Madrid is also available from Militos (Μίλητος) Publishers.
AHRB Skylitzes Colloquium, Belfast, 21–22 September 2002, Institute for Byzantine Studies, Queen's University, Belfast.
John Wortley (trans.), John Scylitzes, a synopsis of histories (811-1057 A.D.): a provisional translation, Centre for Hellenic Civilization, University of Manitoba, 2000.
B. Flusin (trans.), J.-C. Cheynet (ed.), Jean Skylitzès: Empereurs de Constantinople, Ed. Lethielleux, 2004, .
W. Seibt: Johannes Skylitzes: On the Person of the Chronicler , Jahrb. Österr. Byz. 25 (1976) 81-85.
Eirini-Sophia Kiapidou, Ἡ Σύνοψη Ἱστοριῶν τοῦ Ἰωάννη Σκυλίτζη καὶ οἱ πηγές της (811‐1057). Συμβολὴ στὴ βυζαντινὴ ἱστοριογραφία κατὰ τὸν ΙΑ΄ αἰώνα, Αthens 2010
რესურსები ინტერნეტში
სქოლიო
ბიზანტიელი ისტორიკოსები
XI საუკუნის ისტორიკოსები
XI საუკუნის ბიზანტიელები
PlayStation

PlayStation
— სათამაშო სავაჭრო მარკა, რომელიც მოიცავს ხუთ სახლის ვიდეო თამაშების კონსოლს, ისევე როგორც ონლაინ სერვისს, კონტროლერების ხაზს, პორტატიულ მოწყობილობებს, ტელეფონსა და რამდენიმე სახის ჟურნალს. დაარსებიდან დღემდე ქმნის და ფლობს Sony Interactive Entertainment.
კომპანიამ პირველი კონსოლი, სახელწოდებით PlayStation, გამოსცა 1994 წლის 3 დეკემბერს იაპონიაში. ის იქცა პირველ კონსოლად, რომელიც გამოსვლიდან 9 წლისა და 6 თვის შემდეგ გაიყიდა 100 მილიონ ეგზემპლარზე მეტი რაოდენობით, ხოლო სერიის რიგით მეორე კონსოლი PlayStation 2 გახდა (გამოსული 2000 წელს) ყველა დროის ყველაზე გაყიდვად სახლის კონსოლად 155 მილიონი ასლით. Sony-ს მომდევნო კონსოლი PlayStation 3 გამოვიდა 2006 წელს. 2013 წლის ნოემბრის მდგომარეობით მისი გაყიდვები 80 მილიონს აღემატება. 2013 წლის ნოემბერში გამოვიდა PlayStation 4, რომელიც 24 საათის განმავლობაში გაიყიდა 1 მილიონი ასლის ოდენობით და იქცა ყველაზე სწრაფად გაყიდვად კონსოლად ისტორიაში. კომპანიის უახლესი კონსოლია PlayStation 5, რომელიც გამოვიდა 2020 წლის ნოემბერში.
PlayStation სერიის პირველი პორტატიული სათამაშო კონსოლი PlayStation Portable 2013 წლის ნოემბერის მონაცემით (PSP) გაიყიდა 80 მილიონი ასლის რაოდენობით, ხოლო 2011 წლის 17 დეკემბერს გამოსული მისი მემკვიდრის, PlayStation Vita-ს გაყიდვები 2017 წლის მონაცემით 15 მილიონ ეგზემპლარს აღემატება. PlayStation-ის სერიის ერთადერთი მიკროკონსოლია PlayStation TV, რომელიც PlayStation Vita-ს არაპორტატიული ვარიანტია. PlayStation სერიის ფარგლებში, აგრეთვე გამოცემულია სხვადასხვა სახის აპარატურა, მათ შორის არის PSX - ციფრული ვიდეოჩამწერი და ვიდეო თამაშის კონსოლი, თუმცა მისი წარმოება მალევე შეწყდა მაღალი ფასიდან გამომდინარე. PlayStation-ის კონსოლები ძირითადად გამოიყენებენ DualShock-ის სათამაშო კონტროლერების სერიას, რომელიც წარმოადგენს ვიბრაციული უკუკავშირის გეიმპადების ხაზს, რომელთა გაყიდვები 2008 წლის ივნისის მონაცემით მოიცავს 28 მილიონ ასლს.
PlayStation Network არის PlayStation-ის ონლაინ სერვისი, რომლის მომხმარებელთა რიცხვი 110 მილიონს აღწევს და მოიცავს ონლაინ ვირტუალურ ბაზარს, PlayStation Store, (რომელიც იძლევა თამაშების და სხვადასხვა სახის მულტიმედიის შესყიდვის და გადმოტვრითვის საშუალებას), PlayStation Plus და სოციალურ სათამაშო ქსელურ სერვისს სახელად PlayStation Home, რომელსაც 2015 წლამდე, დახურვამდე ჰყავდა დაახლოებით 41 მილიონი მომხამრებელი მსოფლიოში. PlayStation Mobile (ადრე PlayStation Suite) არის პროგრამული უზრუნველყოფის ფრეიმვორკი, რომელიც პასუხისმგებელია PlayStation-ის კონტენტის შემუშავებაზე მობილურ მოწყობილობებზე.
მეშვიდე თაობის PlayStation-ის პროდუქტები გამოიყენებს XrossMediaBar-ის მომხმარებლის გრაფიკულ ინტერფეისს. დამატებით PlayStation 2 და PlayStation 3-ს გააჩნდა Linux-ზე დაფუძნებული ოპერაციული სისტემების მხარდაჭერა.
სერიას, აგრეთვე გააჩნია ექსკლუზიური თამაშების ძლიერი ხაზი, რომელსაც ქმნის Sony Interactive Entertainment-ის მფლობელობაში მყოფი თხუთმეტამდე დეველოპერული ჯგუფი. გარდა ამისა, სერიაზე გამოიცემა თამაშების სხვადასხვა სახის ხელახალი გამოცემები: „Greatest Hits“, „Platinum“, „Essentials“, „Favorites“ და „The Best“.
პროდუქტები
რესურსები ინტერნეტში
სქოლიო
PlayStation (ბრენდი)
სახლის ვიდეო თამაშების კონსოლები
Sony-ს კონსოლები
Sony Computer Entertainment
1994 წელი ვიდეო თამაშებში
1994 წელს წარმოდგენილი პროდუქტები
იაპონური ბრენდები
ლიბანის ქუჩა

ლიბანის ქუჩა — ქუჩა თბილისში. მდებარეობს გლდანის რაიონში (ავჭალა). დავით სარაჯიშვილის ქუჩიდან ჭრებალოს პირველ შესახვევამდე. წარმოიქმნა XX საუკუნის 50-იან წლებში. ადრე ერქვა ვახტანგ გორგასლის სახელი. 70-იან წლებში ლიბანის ქუჩა ეწოდა. აქვს ერთი შესახვევი და ერთი ჩიხი. სახელი ეწოდა ბორჯომის მუნიციპალიტეტის სოფელ ლიბანის მიხედვით.
ლიტერატურა
გლდანის რაიონის ქუჩები
თენგიზ ონიანი

თენგიზ ონიანი (დ. 25 ივნისი, 1928, სოფელი სასაში, ლენტეხის რაიონი — გ. 2012) — ქართველი ბიოლოგი.
1954 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი.
1954-1958 წლებში იყო თბილისის სახელმწიფო უნივერსიტეტის ადამიანისა და ცხოველთა ფიზიოლოგიის კათედრის ასისტენტი. 1958-1962 წლებში ფიზიოლოგიის ინსტიტუტის უმცროსი, 1962-1967 წლებში უფროსი მეცნიერ თანამშრომელი, 1968 წლიდან ლაბორატორიის ხელმძღვანელი, 1975-1980 წლებში დირექტორი. 1980 წლიდან საქართველოს მეცნიერებათა აკადემიის ბიომედიცინის განყოფილების აკადემიკოს–მდივანი. გამოქვეყნებული აქვს 200–მდე სამეცნიერო ნაშრომი, მათ შორის წიგნები: „ნერვ–კუნთოვანი აპარატის შედარებითი ფიზიოლოგია“ (1965), „მემბრანო–მიოფიბრილური ურთიერთობანი კუნთოვან ბოჭკოში“ (1970), „ლიმბრული სისტემის ინტეგრაციული ფუნქცია“ (1976), „მეხსიერების და ძილ–ღვიძილის ციკლის ნეიროფიზიოლოგია“. არის ავტორი მოთხრობების კრებულებისა: „ბეთქილის ბილიკებზე“ (1962), „ბასრა და ბუნჩა“ (1967), „ლაშხეთიდან ზეკარამდე“ (1972), „ჯარაში და აშდარი“ (1975).
საკანდიდატო დისერტაციის თემა — „ნერვ–კუნთოვანი აპარატის შედარებითი ფიზიოლოგიის საკითხები“, დაიცვა 1958 წელს; სადოქტორო დისერტაციის თემა — „მემბრანო–მიოფიბრილური ურთიერთობანი კუნთოვან ბოჭკოში“, დაიცვა 1964 წელს. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“.
ორგანიზაციის, ასოციაციის ან ჯგუფის წევრი
„ინტერმოზგ“–ის ასოციაცია, წევრი
IBRO-ს ასოციაცია, წევრი
საქართველოს მე–4 მოწვევის პარლამენტი, წევრი (1995-1999)
უნგრეთის ფიზიოლოგთა საზოგადოება, საპატიო წევრი
ძილის შემსწავლელი ევროპის ასოციაცია, წევრი
ძილის შემსწავლელი მსოფლიო ასოციაცია, წევრი
ჯილდოები, პრემიები და პრიზები
1965 — ივანე თარხნიშვილის სახელობის პრემია
1983 — ივანე ბერიტაშვილის სახელობის პრემია
ბიბლიოგრაფია
Интегративная функция лимбической системы (ავტორი). - Тбилиси, Мецниереба , 1980. - 298с.
ლაშხეთიდან ზეკარამდე : ისტ.-ეთნოგრ. მიმოხილვა (ავტორი). - თბილისი, ნაკადული, 1972. - 288გვ.
Мембрано-миофибриллярное взаимоотношения (ავტორი). - Тбилиси, Мецниереба , 1970. - 145с.
ბასრა და ბუნჩა : მოთხრობები. უმცროსი სასკოლო ასაკის ბავშვთათვის (ავტორი). - თბილისი, ნაკადული, 1967. - 91გვ.
რესურსები ინტერნეტში
თენგიზ ონიანი — საქართველოს პარლამენტის ოფიციალური საიტი
დაბადებული 25 ივნისი
დაბადებული 1928
გარდაცვლილი 2012
ქართველი ბიოლოგები
საქართველოს IV მოწვევის პარლამენტის წევრები
თ
ირემაძეები (ხულოს მუნიციპალიტეტი)

ირემაძეები (ხულოს მუნიციპალიტეტი)
ირემაძეები — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, დიდაჭარის თემში. ზღვის დონიდან 1020 მ., ხულოდან 10 კმ.
დემოგრაფია
2014 წლის აღწერის მონაცემებით სოფელში ცხოვრობს 453 ადამიანი.
ლიტერატურა
სქოლიო
ხულოს მუნიციპალიტეტის სოფლები
ბიდგოშჩის ტრამვაი

ბიდგოშჩის ტრამვაი
ბიდგოშჩში ექსპლუატაციაშია 1მ სიგანის ლიანდაგიანი ტრამვაის ქსელი.
ისტორია
ბიდგოშჩის ქუჩებში პირველი ცხენის წევიანი ტრამვაი (ე.წ. კონკა) 1888 წლის 18 მაისს გამოჩნდა. 1896 წლის 3 ივლისს გაიხსნა ტრამვაის პირველი ელექტრიფიცირებული ხაზი. ბიდგოშჩის ტრამვაიმ მნიშვნელოვანი ზიანის გარეშე გადაიტანა ორივე მსოფლიო ომი და 1960-იანი წლების ტრამვაის სისტემების გაუქმების ტალღები და 1965 წელს ოლშტინში ტრამვაის გაუქმების შედეგად (იხ. ოლშტინის ტრამვაი) ოლშტინისგან მიიღო უკანასკნელი 8 ვაგონი. ტრამვაის სისტემისთვის ყველაზე რთული პერიოდი 1989 წლიდან დაიწყო, როცა რამდენიმე მონაკვეთზე ტრამვაის ხაზები გაუქმდა. დღეისათვის ბიდგოშჩის ტრამვაი უკეთეს მდგომარეობაშია და 2016 წელს მას ახალი ხაზიც დაემატა, დაბა ფორდონის მიმართულებით.
სალიანდაგო ინფრასტრუქტურა
2016 წლის მდგომარეობით ბიდგოშჩის ტრამვაის ლიანდაგის საერთო სიგრძე ცალმხრივ ლიანდაგზე გათვლით შეადგენს 89,44 კმ, ხოლო ორმხრივად 40,8 კმ.
მოძრავი შემადგენლობა
2017 წლის მარტის მდგომარეობით ბიდგოშჩში ექსპლუატაციაშია შემდეგი ტიპის ტრამვაის ვაგონები:
Konstal 2N — 1 ვაგონი
Konstal 805Na — 110 ვაგონი
Konstal 805NM — 2 ვაგონი
PESA 122N — 2 ვაგონი
PESA 122NaSF — 1 ვაგონი
რესურსები ინტერნეტში
MZK Bydgoszcz
ტრამვაის ქსელები ქალაქების მიხედვით
ტეარცეს თემი

ტეარცეს თემი — თემი ჩრდილოეთ მაკედონიაში. მდებარეობს პოლოგის რეგიონში. მოსახლეობა შეადგენს 22 454 ადამიანს (2002 წლის აღწერის მონაცემები). მოსახლეობის სიმჭიდროვე — 164.45 კაცი/კმ²-ზე.
თემის ადმინისტრაციული ცენტრი — ტეარცე. ადმინისტრაციული ცენტრის ჩათვლით თემის შემადგენლობაში შედის 13 დასახლება.
თემის ტერიტორიის ფართობი შეადგენს 136.54 კმ²-ს.
იხილეთ აგრეთვე
ჩრდილოეთ მაკედონიის ადმინისტრაციული დაყოფა
რესურსები ინტერნეტში
ტეარცეს თემის ოფიციალური საიტი
სქოლიო
ჩრდილოეთ მაკედონიის თემები
პრაჟსკაია (მოსკოვის მეტრო)

პრაჟსკაია (მოსკოვის მეტრო)
პრაჟსკაია — მოსკოვის მეტროპოლიტენის სადგური. მდებარეობს სერპუხოვსკო-ტიმირიაზევსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1985 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
ხოზუეთი

ხოზუეთი — ნასოფლარი საქართველოში, ახალგორის მუნიციპალიტეტში. მდებარეობს მდინარეების ქსნისა და ჭურთის წყალგამყოფის აღმოსავლეთ კალთაზე. ზღვის დონიდან 1420 მ, ახალგორიდან 32 კმ.
1911 წელს სოფელში ცხოვრობდა 149 ადამიანი, ქართველები 2002 წლის აღწერის მონაცემებით სოფელში არავინ არ ცხოვრობდა. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
ახალგორის მუნიციპალიტეტის ნასოფლარები
ალექსანდრე ბერაია

ალექსანდრე ბერაია (დ. 8 მაისი, 1929 — გ. 10 მარტი, 2001) — ქართველი მეცნიერი, სოფლის მეურნეობის მუშაკი.
ბიოგრაფია
დაამთავრა სასოფლო-სამეურნეო ინსტიტუტის აგრონომიული ფაკულტეტი. მუშაობდა საქართველოს მიწათმოქმედების სამეცნიერო კვლევითი ინსტიტუტის სენაკის სამეცნიერო საწარმოო საცდელი სადგურის დირექტორად (1958-1990). სოიასა და სიმინდის რამდენიმე დარაიონებული ჯიშისა და ჰიბრიდის ავტორი, მის მიერ გამოყვანილი სოიას ჯიში „კოლხიდა-4“ მიჩნეულია მაშინდელი საბჭოთა კავშირის მასშტაბით ერთ-ერთ საუკეთესო ჯიშად და შეყვანილია სოფლის მეურნეობის ენციკლოპედიაში, როგორც ათი საუკეთესო ჯიშიდან ერთ-ერთი. მისი ხელმძღვანელობით და უშუალო მონაწილეობით არის გამოყვანილი კიდევ რამდენიმე სოიას ჯიში: „უნივერსალი-1“, „მეგრული-2“, „სენაკი“ და სხვა. გამოქვეყნებული აქვს 123 სამეცნიერო ნაშრომი და სტატია, რომელიც იბეჭდებოდა საბჭოთა კავშირის წამყვან სამეცნიერო პოპულარულ გამოცემებში. იყო სოფლის მეურნეობის მეცნიერებათა კანდიდატი. „ВАК“-ის მიერ მინიჭებული ჰქონდა წამყვანი მეცნიერ მუშაკის ხარისხი.
რესურსები ინტერნეტში
თეკლათელი ბერაიების ისტორია-გენეალოგია
დაბადებული 8 მაისი
დაბადებული 1929
გარდაცვლილი 10 მარტი
გარდაცვლილი 2001
ქართველი სოფლის მეურნეობის მუშაკები
საქართველოს სასოფლო-სამეურნეო ინსტიტუტის კურსდამთავრებულები
სენაკის მუნიციპალიტეტში დაბადებულები
ბოაჰმედი (ჯულფის რაიონი)

ბოაჰმედი (ჯულფის რაიონი)
ბოაჰმედი — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობა შეადგენს — 263 კაცს.
რესურსები ინტერნეტში
ნახიჩევანის ავტონომიური რესპუბლიკის სოფლები
ჯულფის რაიონის სოფლები
კობა ლურსმანაშვილი

კობა ლურსმანაშვილი (დ. 5 მარტი, 1970, დაბა ხარაგაული) — ქართველი იურისტი, პოლიტიკოსი.
1990 წელს დაამთავრა თბილისის სამრეწველო ეკონომიკური ტექნიკუმის სამართალმცოდნეობის სპეციალობა, ხოლო 1995 წელს თბილისის სახელმწიფო უნივერსიტეტი საერთაშორისო სამართლის სპეციალობით.
1987-1988 წლებში იყო სოფ. თეთრიწყაროს კოლმეურნეობის კოლმეურნე წევრი; 1994-1996 წლებში ა/ს ორგანიზაცია „ადამიანის უფლებების დაცვის ლიგა“-ში იურისტი; 1996-1997 წლებში იყო საქართველოს პარლამენტის იურიდიული კომიტეტის აპარატის უფროსი სპეციალისტი; 1997 წელს საქართველოს პარლამენტის აპარატის წამყვანი სპეციალისტი; 1998-2002 წლებში ხარაგაულის რაიონის საკრებულო, „ადამიანის უფლებების კომისია“, თავმჯდომარე; 2002-2003 წლებში კიცხის თემის, გამგებელი; 2003-2004 წლებში იყო ფინანასთა სამინისტროს ხარაგაულის რაიონის საგადასახადო ინსპექციაში, უფროსის მოვალეობის შემსრულებელი. 2004-2009 წლებში იყო ინდივიდუალური მეწარმე; 2009-2013 წლებში მუშაობდა საქართველოს ადვოკატთა ასოციაციაში, ადვოკატი; 2013-2016 წლებში იყო ხარაგაულის მუნიციპალიტეტის გამგებელი. 2016-2020 წლებში იყო საქართველოს მე-9 მოწვევის პარლამენტის წევრი (ხარაგაულისა და ბაღდათის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.
2020 წლის 31 ოქტომბერს არჩეული იქნა ხარაგაულის მერად. მან 7239 ხმა (55,71%) მიიღო.
რესურსები ინტერნეტში
სქოლიო
დაბადებული 1970
საქართველოს IX მოწვევის პარლამენტის წევრები
დაბადებული 5 მარტი
„ქართული ოცნების“ წევრები
სავათი

სავათი — დიდი ზომის ფრინველი სავათისნაირთა რიგისა. გავრცელებულია დასავლეთ ევროპაში, აზიაში, ჩრდილოეთ აფრიკაში. საქართველოში გვხვდება მიმოფრენისას, ნაწილობრივ მოზამთრეობისას. მათი გადაფრენა იწყება დეკემბრიდან და გრძელდება თებერვლამდე. საქართველოს ტერიტორიაზე გვხვდება შირაქის ველზე და ივრისა და ალაზნის ირგვლივ მყოფ ველების ნახევრად უდაბურ ადგილებში, მცირე რაოდენობითაა მარნეულისა და ბოლნისის რაიონებში, აგრეთვე მდინარე რიონის დაბლობის ზოგიერთ ადგილებში. ბინადრობს ველ-მინდვრებზე, ზეგნებზე, ყამირ მიწებზე. ბუდობს წყვილებად ან მცირერიცხოვან გუნდებად. მაისში დებს 1-6 (ჩვეულებრივ 2) კვერცხს. ინკუბაცია 1 თვემდე გრძელდება. იკვებება მცენარეთა თესლით, ტუბერებით და სხვა, უფრო იშვიათად — მწერებით, მღრღნელებით. ყამირი მიწების ათვისებისა და ბრაკონიერული ნადირობის გამო მეტად იშვიათი გახდა. შეტანილია „წითელ წიგნში“. მის მოსაპოვებლად საჭიროა მსხვილი საფანტის (0 ან 00) ან ფინდიხის გამოყენება.
ლიტერატურა
გ.აბულაძე, ნ.ღამბარაშვილი, ვ.ბურჯანაძე, შ.ჩახანაშვილი, პ.ჟორდანია, ნ.ლომსაძე, ლ.გუნიავა, დ.ახრახაძე, გ.ზახაროვი; „მონადირის ცნობარი“, თბ. 1969.
სქოლიო
სავათი
Tetraponera diana

Tetraponera diana — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს..
სქოლიო
ჭიანჭველები
გიორგი წერეთელი (ეკონომისტი, 1942)

გიორგი წერეთელი (ეკონომისტი, 1942)
გიორგი წერეთელი (დ. 1 იანვარი, 1942, თბილისი, საქართველოს სსრ) — ქართველი ეკონომისტი და ინჟინერი. 1968 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის მრეწველობის ეკონომიკის ფაკულტეტი. სხვადასხვა დროს იყო ხელფასისა და დივიდენდების სააქციო საზოგადოებებში მრეწველობის ეკონომისტი. გერმანელების საზოგადოება „აინუნგი“-ს წევრი.
ბიბლიოგრაფია
ერთი ცხოვრება : ემიგრანტის თავგადასავალი (ავტორი). - თბილისი, 2004.
რესურსები ინტერნეტში
გიორგი წერეთელი — ბიოგრაფია საქართველოს პარლამენტის ეროვნული ბიბლიოთეკის საიტზე
ქართველი ეკონომისტები
ქართველი ინჟინრები
დაბადებული 1 იანვარი
დაბადებული 1942
გ
ილია ზედგინიძე (მრავალმნიშვნელოვანი)

ილია ზედგინიძე (მრავალმნიშვნელოვანი)
ილია ზედგინიძე შეიძლება აღნიშნავდეს:
ილია ზედგინიძე — ქართველი ექიმი
ილია ზედგინიძე — ქართველი მორაგბე
გუდისი

გუდისი — სოფელი ერედვის მუნიციპალიტეტში (გერის თემი), 1991 წლამდე შედიოდა ცხინვალის რაიონში. მდებარეობს გერმუხის ქედის სამხრეთ კალთაზე, მდინარე გუდისისწყლის (დიდი ლიახვის მარცხენა შენაკადი) მარჯვენა მხარეს. ზღვის დონიდან 1680 მეტრი, ცხინვალიდან 35 კილომეტრი. 1989 წლის აღწერით სოფლის მოსახლეობა შეადგენდა 10 ადამიანს.
ლიტერატურა
გერის თემის სოფლები